Document ID: 32001D0610

Komisjoni otsus,
18. juuli 2001,
millega muudetakse otsust 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti
(teatavaks tehtud numbri K(2001) 1953 all)
(EMPs kohaldatav tekst)
(2001/610/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiu nõuete kohta, [1] viimati muudetud komisjoni otsusega 2001/298/EMÜ [2]), eriti selle artikli 19 alapunkti ii,
ning arvestades järgmist:
(1) Vastavalt komisjoni otsusele 93/195/EMÜ, [3] viimati muudetud otsusega 2001/144/EÜ, [4] on registreeritud hobuste taassisenemine pärast võidusõidu, võistluse või kultuuriürituse tõttu toimunud ajutist eksporti piiratud hobustega, keda on peetud kuni 30 päeva samas kõnealuse otsuse II lisas loetletud rühma kuuluvas kolmandas riigis.
(2) Selleks, et ühendusest pärit traavlitel oleks lihtsam osaleda erinevatesse rühmadesse loetletud kolmandates riikides, nagu Austraalia, Kanada, Ameerika Ühendriigid, Hongkong, Jaapan, Singapur ja Araabia Ühendemiraadid, peetavates International Group/Grade võistlustel, peaks nimetatud tähtaeg olema alla 90 päeva ja taassisenemise piiramine samasse rühma kuuluvate riikidega tuleks sellistel võistlustel osalevate traavlite osas peatada.
(3) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 93/195/EMÜ muudetakse järgmiselt.
1. Artiklile 1 lisatakse järgmine taane:
"- on osalenud International Group/Grade võistlustes Austraalias, Kanadas, Ameerika Ühendriikides, Hongkongis, Jaapanis, Singapuris või Araabia Ühendemiraatides ja vastavad käesoleva otsuse VI lisas esitatud näidisele vastava veterinaarsertifikaadi nõuetele."
2. Käesoleva otsuse lisa lisatakse VIII lisana.
Artikkel 2
Käesolev otsus on adresseeritud liikmesriikidele.
Brüssel, 18. juuli 2001

Labels: 0
3
6